  Руслан Нуриахметов Анжелика Тихонова корреспондент 2022-тӥ арын Удмуртиын жуг-жаг куяны чакламтэ 10 интыосты утялтозы. Ужпумез быдэстон понна муниципал кылдытэтъёслы оглом 35 миллион манет висъялозы. Со сярысь элькун тӧролэн но кивалтэтлэн пресс-службазы ивортӥз. Ужъёсты куартолэзе - инвожое кутскозы. Жуг-жаг куян интыосты утялтозы: Юкаменск ёросысь Малый Вениж, Татарские Ключи гуртъёсын; Вотка ёросысь Светлой черкогуртын; Эгра ёросысь Сепож гуртын; Шаркан ёросысь Бӧня черкогуртын, Мыддорин гуртын; Алнаш ёросысь Кузьымгуртын, Гондыргуртын; Глаз ёросысь Адам гуртын; Сюмси черкогуртын. Верам интыосы 6 тонна пала жуг-жаг куштэмын. Со сяна, 2022-тӥ арын Вотка, Дэбес, Кизнер, Пичи Пурга, Юкаменск ёросъёсын контейнеръёс пуктыны интыос лэсьтонэз азьланьтозы. Ужъёсты быдэстон понна 23,3 миллион манет висъязы. Пусъём, жуг-жаг утялтонэз выль сямен радъяны кутскем дырысен Удмуртиын куштӥськемъёсын тырмытэм 194 интыосты чылкытатӥзы ни. Соослэн быдӟалазы оглом 92,9 гектар луиз (129 футбол бусыос быдӟа). Тегъёс: жуг-жаг Удмуртия инкуазь  